|  |  |  |
| --- | --- | --- |
| |  | | --- | | ŠTÁTNY ARCHÍV V PREŠOVE  **pracovisko Archív Poprad** | | Sobotské nám. 18, 20, 058 01 Poprad | |
|  |
|  |
|  |

**Ponuka prednášok**

pre učiteľov a žiakov základných a stredných škôl

doplňujúcich vyučovanie vlastivedy, dejepisu a občianskej náuky

o fakty a udalosti z regionálnej histórie Spiša

**1. Čo je archív**

História popradského archívu, odborné archívne činnosti, kultúrno-osvetová a publikačná činnosť archívu, písomné historické pramene, najstaršie a najvzácnejšie dokumenty v archíve, najstaršie knihy, ako pracuje historik v archíve, kto ďalší ochraňuje historické pamiatky.

Lektor: PhDr. Zuzana Kollárová, PhD. (zuzana.kollarova3@minv.sk)

**2. Spišské mestá v poľskom zálohu**

V rokoch 1412 – 1772 bolo 13 spišských miest zálohovaných Poľsku. Prednáška obsahuje informácie o politickom, hospodárskom, náboženskom a kultúrnom dianí na tomto území. Lektorka sa zároveň sústredí na vysvetlenie vplyvu poľského štátu na zálohované mestá.

Lektor: PhDr. Zuzana Kollárová, PhD. (zuzana.kollarova3@minv.sk)

**2. Spišská Sobota**

História Spišskej Soboty, jej význam a postavenie medzi piatimi mestečkami, ktoré sú dnes súčasťou mesta Poprad, významné pamiatkové objekty Sobotského námestia, významné osobnosti Spišskej Soboty. Prednáška spojená s exkurziou po Spišskej Sobote.

Lektor: PhDr. Zuzana Kollárová, PhD. (zuzana.kollarova3@minv.sk)

**3. Hospodárstvo miest a obcí na Spiši**

Prednáška bude venovaná hlavne hospodáreniu v mestách a obciach do roku 1918. Spomenú sa tu urbárske povinnosti v obciach na Spiši, poľnohospodárska činnosť, hospodárske spolky, významné osobnosti v hospodárstve, pošty a poštové cesty, doprava, vznik fabrík a pod.

Lektor: PhDr. Zuzana Kollárová, PhD. (zuzana.kollarova3@minv.sk)

**4. Reformácia a protireformácia na Spiši**

Lektorka sprítomní obdobie reformácie a protireformácie v 16. – 18. storočí, vznik evanjelickej cirkvi na Spiši, vzájomné súboje medzi evanjelickou cirkvou a katolíckou cirkvou a udalosti, ktoré sa na Spiši odohrali. Sprítomní hlavných protagonistov týchto zápasov.

Lektor: PhDr. Zuzana Kollárová, PhD. (zuzana.kollarova3@minv.sk)

**5. Zdravotníctvo na Spiši**

V prednáške sa poslucháči zoznámia so zdravotníckou starostlivosťou na Spiši od 13. storočia do roku 1945, s históriou lekárni, kúpeľov, s epidémiami, činnosťou Spolku spišských lekárov a lekárnikov a s najvýraznejšími osobnosťami zdravotníctva na Spiši.

Lektor: PhDr. Zuzana Kollárová, PhD. (zuzana.kollarova3@minv.sk)

**6. Remeslá a cechy na Spiši**

Predstavenie najvýznamnejších a osobitých cechov na území Spiša, cechové artikuly a knihy, vnútorná hierarchia a štruktúra cechov, prijímanie mladíkov do učenia, vandrovky, vymenúvanie nových majstrov, voľba cechmajstra.

Lektor: Mgr. Ľuboš Janaček (lubos.janacek@minv.sk)

**7. 1918 - vznik Československej republiky a Spiš**

Udalosti, ktoré predchádzali vzniku Československej republiky, vyhlásenie vzniku ČSR a ohlas na Spiši, pozitívne a negatívne reakcie, národnostné zloženie Spiša, pokus o založenie Spišskej republiky, príchod československej armády na Spiš, ustanovenie nových župných, okresných, mestských a obecných funkcionárov, sľub Československej republike.

Lektor: Ing. Martina Šlampová (martina.slampova@minv.sk)

**8. Udalosti 2. svetovej vojny a ich dopad na obyvateľov Spiša**

Židia a holokaust, obete represálií nemeckej armády, príchod Červenej armády dopad na obyvateľstvo, činnosť NKVD a odvlečenie obyvateľov do sovietskych gulagov, vysťahovanie nemeckého obyvateľstva zo Spiša.

Lektor: Ing. Martina Šlampová (martina.slampova@minv.sk)

**9. Nežná revolúcia v okrese Poprad**

Rýchla sonda do udalostí, ktoré predchádzali Nežnej revolúcii. Ako revolučné hnutie prišlo do Popradu a jeho okolia. Vznik okresných organizácií Občianske fórum a Verejnosť proti násiliu, ich následné zlúčenie. Pohľad na vydávanie revolučného printového média pod Tatrami. Zlomové udalosti až do prvých slobodných volieb v júni 1990.

Lektor: Mgr. Ingrid Janigová (ingrid.janigova@minv.sk)

**10. Osobné dokumenty v živote človeka a ich využitie pri tvorbe rodokmeňa**

Od rodného listu cez vysvedčenie, výučný list až po napísanie poslednej vôle. Cieľom prednášky je poslucháčom v krátkosti predstaviť rôzne typy dokumentov, ktoré človeka sprevádzali na jeho ceste životom a poukázať na možnosti ich osobitého využitia pri tvorbe vlastného rodokmeňa. Tešiť sa môžete aj na názornú ukážku dokumentov uložených v našom archíve.

Lektor: Mgr. Ľuboš Janaček (lubos.janacek@minv.sk)

**11. Mediálna gramotnosť a história regionálnych médií**

Printové média a ich vplyv na rozvoj spoločnosti. Špecifický význam regionálnych novín a ich prínos pre všeobecný prehľad obyvateľov. Médiá dnes. Vieš aký je rozdiel medzi serióznou žurnalistikou a bulvárom. Ako nájsť pravdu v prehustenom močiari správ.

Lektor: Mgr. Ingrid Janigová (ingrid.janigova@minv.sk)

**12. Voľby a volebné právo**

Volebné právo kedysi a dnes (právo voliť a byť volený), voľby do samosprávy a parlamentu, najvýznamnejší volení funkcionári na príklade mesta Poprad, skladanie prísahy vernosti, predvolebná kampaň.

Lektor: Mgr. Ľuboš Janaček (lubos.janacek@minv.sk)

**13. Štátne a mestské symboly**

Symbolika patrí od nepamäti k vývoju ľudskej spoločnosti. Erby ako vizitka ich nositeľov. Čo sú štátne symboly? Význam symbolov štátnosti Slovenskej republiky. Každé mesto má vlastné symboly, kedy a pri akej príležitosti sa používajú?

Lektor: Mgr. Ingrid Janigová (ingrid.janigova@minv.sk)

**14. Spolková činnosť na Spiši s prihliadnutím na Vysoké Tatry**

Spolková činnosť – hybná sila rozvoju. Pozrieme sa na to, aké spolky vznikali, čo bolo ich úlohou. Každý región má svoje špecifiká a s nimi súvisí aj vznik spolkov. Na čo boli zamerané spolky vo Vysokých Tatrách, a ktorý je z nich najznámejší?

Lektor: Mgr. Ingrid Janigová (ingrid.janigova@minv.sk)

**15. Starostlivosť o dokumenty**

Životný cyklus dokumentu, proces vzniku písomností a ich úprava podľa STN, čo je registratúrny poriadok, spôsob evidovania dokumentov, ich vybavovanie, ukladanie, posudzovanie hodnoty, vyraďovanie, ochrana, dokumenty s trvalou archívnou hodnotou, dôležitosť uchovávania osobných dokumentov.

Lektor: Ing. Marta Bednárová (marta.bednarova@minv.sk)

**V prípade záujmu nás kontaktujte:**

t. č.: 052/776 93 24

e-mail: archiv.po.pp@minv.sk

web: https://www.minv.sk/?oznamy-a-aktuality-26

Sledujte nás:

 